Íslensk uppsjávarskip mega veiða tæp sjötíu þúsund tonn af loðnu í vetur. Hafrannsóknastofnun tvöfaldaði í gær fyrri ráðgjöf um loðnuveiðar. Forstjóri Sildarvinnslunnar áætlar að útflutningstekjur á vertíðinni verði að lágmarki átján milljarðar króna.
Í lokaráðgjöf Hafrannsóknastofnunar um loðnuveiðar í vetur, sem sjávarútvegsráðherra hefur nú fellt inn í reglugerð, er lagt til að veidd verði 127.300 tonn. Þar af koma rúm 69.800 tonn í hlut íslenskra skipa. Nú verður því hægt að halda til veiða eftir tveggja ára loðnubrest.
Segir Gunnþór Ingvason forstjóri Síldarvinnslunnar. Og eftir tvö loðnulaus ár sé mikil eftirspurn á mörkuðum fyrir loðnuafurðir.
Og þar sé markaður í Japan fyrir hrognafulla loðnu verðmætastur auk markaða fyrir loðnuhrogn. Loðnan sé enn ekki orðin hæf til vinnslu fyrir þessa markaði og því bíði menn átekta, ræði við kaupendur og meti hvenær best sé að hefja veiðar.
Áætlað er að útflutningstekjur á loðnuvertíðinni verði um átján milljarðar króna. Eftir að Hafrannsóknastofnun tvöfaldað fyrri ráðgjöf um loðnuveiðar, má íslenski flotinn veiða tæp sjötíu þúsund tonn.